רן בכור

רן (תאודור) בכור (נולד ב-22 במאי 1986) הוא מחזאי, במאי תיאטרון, שחקן טלוויזיה וקולנוע ואיש חינוך ישראלי. כיום הוא מרצה לעברית מודרנית באוניברסיטת הרווארד<ref>[https://cjs.fas.harvard.edu/2023/01/16/welcome-ran-bechor-new-modern-hebrew-instructor/ הודעת כניסתו לתפקיד של בכור באתר אוניברסיטת הרווארד] </ref> והמנהל האומנותי של "תיאטרון אדם" בבוסטון.<ref>[http://www.adamtheater.org אתר תיאטרון אדם] </ref>

==ביוגרפיה==
רן תאודור בכור נולד ב-22 במאי 1986 בירושלים. בגיל 5 הוריו התגרשו, ואימו, הוא ושני אחיו עברו לתל אביב לגור בבית סבתו, נחה בקנרוט, ניצולת שואה שהקימה את מערך החינוך ביהוד (על שמה נקרא הרחוב "המורה נחה" ביהוד-מונוסון).

בכור בעל תואר ראשון בפילוסופיה ותיאטרון ותואר שני בסוציולוגיה ואנתרופולוגיה מאוניברסיטת תל אביב. בכור הוא בוגר ׳אבני ראשה׳ - תוכנית להכשרת מנהלי בתי ספר ובוגר בית ספר מנדל למנהיגות חינוכית של קרן מנדל.<ref></ref>
==קריירה==
הקריירה של בכור משתרעת על פני תיאטרון, טלוויזיה, קולנוע וחינוך. הופעתו הראשונה בטלוויזיה הייתה בתוכנית "ג'ינג'י", בשנת 1995. הוא הצטרף לצוות השחקנים של דרמת הטלוויזיה "מיי פירסט סוני" ב-2002 ולאחר מכן הופיע בסדרות טלוויזיה כמו "אהבה מעבר לפינה", "השיר שלנו" ו״חשופים״. עבודתו הקולנועית כוללת תפקידים בסרטים "לנצח עם מיקי ברקוביץ'" (2004), "ימים של אהבה" (2005), ״נשות הטייסים״ (2010), ו״עדות״ (2011).

בתחום התיאטרון היה מנהל ומנהל אמנותי-שותף בפסטיבל ״תלוי במקום 2״ בשיתוף עיריית תל אביב-יפו (2012)<ref>[https://www.makorrishon.co.il/nrg/online/47/ART2/367/141.html תיאור הפסטיבל באתר החדשות nrg] </ref>. בשנים 2009-2013 הקים והוביל את "תיאטרון הצעקה", תיאטרון קהילתי לבני נוער יהודי וערבי, בערים שונות כולל יפו, חולון ורמת השרון.<ref>[https://www.scooper.co.il/pr/1015869/ תיאור עבודתו של בכור בתיאטרון הצעקה באתר scooper] </ref>
בכור כתב וביים את ההצגה "מסע של הדוד מקס" (2014), שהייתה הצגת הדגל בפסטיבל הבינלאומי לתיאטרון ילדים ונוער בחיפה<ref>[https://www.hanochlevin.com/media/video/2273 ההצגה "מסע של הדוד מקס" באתר הרשמי של חנוך לוין] </ref> ו"שרבר" (2016) שזכתה בהצגה הטובה ביותר בפסטיבל עכו באותה שנה<ref>[https://www.habama.co.il/Pages/Event.aspx?Subj=1&Area=1&EventId=32955 תיאור ההצגה "שרבר" באתר "הבמה"]</ref>.

בתחום החינוך כיהן בכור בתפקיד ראש מגמת תיאטרון בבית החינוך המשותף חוף השרון, שפיים (2011-2016). כמו כן, שימש כחבר סגל זוטר בפקולטה למדעי החברה באוניברסיטת תל אביב בשנים (2016-2018). בכור ייסד ושימש כיו"ר העמותה של ״במה אחת - שתי שפות. מקום אחד" בית ספר לערבית דרך משחקי תיאטרון ביפו בשנת (2018). ב-2020, בתום לימודיו בבית ספר מנדל למנהיגות חינוכית, בכור כיהן כמנהל בית ספר ׳אופק׳ למחוננים בירושלים. החל משנת 2023 משמש בכור כמרצה לעברית מודרנית באוניברסיטת הרווארד.

== חיים אישיים ==
בשנת 2004–2005 בכור היה בזוגיות עם מורן גרוס אותה הכיר על סט צילומי הסדרה אהבה מעבר לפינה. בכור הוא בן זוגה של העיתונאית ומגישת החדשות רומי נוימרק. ב-2014 נולד לשניים בן והם מתגוררים כיום בקיימברידג' (מסצ'וסטס), ארצות הברית.

== פרסים והכרה ==

* "שרבר" זוכה ההצגה הטובה ביותר בפסטיבל עכו לתיאטרון פרינג' (2016)<ref>[https://exposure.dramaisrael.org/2017/schreber/ ההצגה "שרבר" באתר המכון לדרמה ישראלית על שם חנוך לוין] </ref>
* "מסע הדוד מקס" הצגת הפתיחה של פסטיבל תיאטרון הילדים בתיאטרון חיפה (2014)
* "חוצבמה" ציון לשבח לתעוזה אמנותית בפסטיבל עכו לתיאטרון פרינג' (2013)
* "מניין" זוכת פרס חביבת הקהל וציון לשבח על הבימוי בפסטיבל "סמול במה 9" באוניברסיטת תל אביב (2010)
==קישורים חיצוניים==

* 
* [http://www.habama.co.il/Pages/Description.aspx?Subj=1&Area=1&ArticleID=20734 צבי גורן], על פסטיבל עכו ועל יצירתו של בכור "חוצבמה"
* 
* 
* [http://www.habama.co.il/Pages/Description.aspx?Subj=6&Area=1&ArticleId=21969 ריאיון עם רן בכור - באתר הבמה], בעקבות העלאת המחזה "מסע הדוד מקס" בפסטיבל חיפה להצגות ילדים
* [http://www.habama.co.il/PagesHaifa/Description.aspx?Subj=6&Area=3&ArticleId=22051 ביקורת של אתר הבמה], על ההצגה "מסע הדוד מקס" שעיבד וביים רן בכור

==הערות שוליים==

קטגוריה:מחזאים ישראלים
קטגוריה:במאי תיאטרון ישראלים
קטגוריה:שחקני קולנוע וטלוויזיה ישראלים
קטגוריה:שחקנים ילדים ישראלים
קטגוריה:ישראלים שנולדו ב-1986